**JAVNI POZIV**

**za podnošenje ponuda za pružanje ugostiteljskih usluga tijekom održavanja manifestacije „MARGARETINO LETO 2025“**

1. Opći uvjeti

Turistička zajednica Grada Bakra i Grad Bakar organizatori su manifestacije ,,Margaretino leto”. Turistička zajednica Grada Bakra raspisuje ''Javni poziv za podnošenje ponuda za pružanje ugostiteljskih usluga tijekom održavanja manifestacije „Margaretino leto“ koje će se odvijati u periodu od 07.06.2025. do 03.08.2025.

Pozivaju se sve fizičke i pravne osobe registrirane za obavljanje ugostiteljske djelatnosti na podnošenje ponuda za pružanje ugostiteljskih usluga za vrijeme održavanja manifestacije „Margaretino leto’’.

Pravo sudjelovanja imaju sve pravne osobe registrirane u Republici Hrvatskoj i fizičke osobe — državljani Republike Hrvatske, koji ispunjavaju propisane uvjete Zakona o ugostiteljstvu i koje su podmirile sve obveze prema TZ Grada Bakra i Grada Bakra.

2. Predmet nadmetanja

Predmet nadmetanja je prostor za pružanje/ obavljanje ugostiteljskih djelatnosti hrane i pića tijekom trajanja manifestacije Margaretino leto.

Vrijeme održavanja manifestacije: 07.06.2025. do 03.08.2025.

Mjesto održavanja : Grad Bakar, Žal ribara, Gornji grad

Program: MARGARETINO LETO

Datumi za koje su potrebne ugostiteljske usluge:

14.06. – Šetnja kroz povijest – koncert Karin Kuljanić

28.06. – Fešta od brodeta – Trio Andreas

12.07. – Pomorska bitka – Tonči Huljić & Madre Badessa

13.07. – Margaretina – koncert klape Iskon

26.07. – Bakarski susreti – Magazin

Početna cijena zakupa za vrijeme trajanja manifestacije iznosi: 4.000,00 eura

3. Uvjeti

Uvjeti koje mora ispuniti ponuditelj:

* Najam, prijevoz, montaža i demontaža opreme za pružanje ugostiteljske usluge i ostalog (sva potrebna oprema, dekoracija, zadovoljenje sigurnosnih i svih ostalih zakonskih odredbi ishođenjem svih potrebnih dozvola, osiguranja i potrebnih suglasnosti),
* Osiguravanje svih tehničkih, kadrovskih i higijenskih uvjeta za pružanje ugostiteljske usluge prema važećim propisima, opremiti adventske kućice sa potrebnim aparatima, isključiva upotreba jednokratnih čaša i ambalaže,
* U slučaju nadopunjavanja prostora oko lokacije stolovima, dozvoljeno je korištenje isključivo visokih (barskih) stolova.
* Sukladno Zakonu o fiskalnoj odgovornosti obavezno koristiti kasu i izdavati račune.
* Podmiriti troškove koncesije
* Po završetku manifestacije, demontirati i odvesti opremu i prateći sadržaj, te prostor ostaviti u prvobitnom stanju.
* Održavati čistoću lokacija i odlagati otpad na za to predviđena mjesta.
* Očistiti prostor nakon završene fešte i odložiti otpad u kontejnere

4. Organizator manifestacije

Organizator manifestacije se obvezuje da će:

* osigurati nesmetan pristup za postavljanje opreme
* osigurati priključak za električnu energiju
* podmiriti trošak električne energije
* ishoditi potrebnu dozvolu od MUP-a (prijava javnog okupljanja)
* osigurati predviđene kante za otpad

5. Način provođenja javnog poziva

Iskazivanje interesa za javni poziv provodi se podnošenjem ponuda zainteresiranih ugostitelja. Lokacije se daju u zakup isključivo za vrijeme trajanja cijele manifestacije.

6. Sadržaj i način podnošenja ponuda

Prijave na javni poziv šalju se isključivo poštom u zatvorenim omotnicama s naznakom "Ne otvaraj — Ponuda za Javni poziv“ na adresu Turistička zajednica Grada Bakra, Primorje 39, 51 222 Bakar. Prijave se zaprimaju od 16. svibnja, a krajnji rok za dostavu ponuda je 23. svibnja 2025. zaključno u 16:00 h. U obzir dolaze i ponude s datumom otpreme 23. svibnja 2025.

Pisana ponuda mora sadržavati sljedeće:

* Ime i prezime ponuditelja, njegovo prebivalište, OIB (za fizičke osobe), odnosno naziv tvrtke sa adresom sjedišta, OIB (za pravne osobe) i broj telefona i maila radi kontakta;
* Preslika osobne iskaznice i dokaz o mogućnosti obavljanja djelatnosti ako je ponuditelj fizička osoba; ne starije od 30 dana.
* Presliku rješenja o upisu u središnji obrtni registar ili presliku obrtnice, ako je natjecatelj fizička osoba - obrtnik iz koje mora biti vidljivo da je natjecatelj registriran za djelatnost koja je oglašena; ne starija od 30 dana.
* Presliku rješenja o upisu u sudski registar sa svim prilozima iz kojega mora biti vidljivo da je tvrtka registrirana za djelatnost koja je oglašena (za pravne osobe);
* Ponuđeni iznos zakupnine
* Ponuda mora biti potpisana od strane podnositelja te ovjerena pečatom.

7. Odabir najpovoljnijeg ponuditelja

Ponude ocjenjuje tročlano povjerenstvo za provedbu javnog poziva imenovano od strane Turističke zajednice Grada Bakra.

Kriteriji za odabir najpovoljnijeg ponuditelja u Javnom pozivu su:

* Viši ponuđeni iznos
* U slučaju istog ponuđenog iznosa, odluku donosi povjerenstvo.

Ponude koje su nepravovremene i nepotpune neće se razmatrati.

8. Donošenje Odluke i Rješenja o korištenju

Ovaj Javni poziv objavit će se na oglasnoj ploči Grada Bakra i web stranicama Grada Bakra i TZ Grada Bakra. Provedbu ovoga Javnog poziva će u potpunosti izvršiti Turistička zajednica Grada Bakra.

Rezultati Javnog poziva će biti poznati najkasnije do 30.05.2025. a potom će se moći pristupiti izdavanju rješenja o korištenju površine najpovoljnijem ponuditelju.

Obavijest o rezultatima bit će dostavljena svim sudionicima putem e-maila u roku od tri dana od dana donošenja odluke bez ikakve odgovornosti prema sudionicima Javnog poziva i bez obveze pojašnjenja svoje odluke.

Odabrani ponuditelj dužan je dostaviti dokaz o uplaćenom cjelokupnom iznosu ponude tjedan dana nakon primitka rješenja o korištenju površine, u protivnom se rješenje ukida i lokacija se nudi sljedećem najpovoljnijem ponuditelju.

U slučaju otkazivanja manifestacije, uplaćena ponuda se vraća ponuditelju u cjelokupnom iznosu. Organizator zadržava pravo odbacivanja svih ponuda ovoga Javnog poziva, u cijelosti ili djelomično, bez ikakve odgovornosti prema sudionicima Javnog poziva i bez obveze pojašnjenja svoje odluke. Turistička zajednica Grada Bakra zadržava i pravo poništavanja ovog Javnog poziva.

Direktorica TZ Grada Bakra

Sonja Jelušić Marić, mag.oec.